Somnul este foarte important, iar în lipsa pot apărea problemele de sănătate. Diabetul, afecțiunile cardiace sau obezitatea sunt doar câteva dintre consecințe. Cum să procedezi pentru o odihnă corespunzătoare?
Ai auzit de formula 10-3-2-1-0 care te-ar putea ajuta să adormi până dimineață, în tihnă? Ea constă în niște reguli simple, pe care ar trebui să le aplici zilnic, încât organismul tău să nu aibă de suferit. Iată ce spun medicii nutriționiști.
Medicul nutriționist Anca Hâncu a explicat spune că pentru un somn plăcut trebuie să nu mai consumăm cafea decât cu 10 ore înainte de a ne pune noaptea capul pe pernă. Mai exact, ultima cafea ar trebui băută la prânz, la ora 12:00. Așa putem să adormin la ora 22:00, seara.
Foarte relevantă este și ultima masă din timpul zilei. Medicul Anca Hâncu susține că nu trebuie să mai mâncâm nimic cu trei ore înainte de culcare. În plus, cu două ore înainte de somn trebuie să oprim munca, iar cu oră înainte vom opri tot ce înseamnă ecran albastru: telefon, laptop sau TV.
”Ca să avem dimineața zero opriri ale telefonului trebuie să respectăm acel 10 care înseamnă consum de cafeină cu 10 ore înainte de culcare. Ar fi ultima dată când putem lua cofeină. Dacă vrem să adormim seara la 10:00, ultima cafea din timpul zilei trebuie să o bem la prânz, la ora 12:00.
Cu trei ore înainte de a ne culca vom mânca. Cu două ore înainte de a ne culca trebuie să oprim munca. Acesta ne scade calitatea somnului. Cu o oră înainte de somn să întrerupem ecranele albastre”, a explicat dr. Anca Hâncu, medic nutriționist, la Antena 3 CNN.
Același medic subliniază importanța somnului noaptea, fiindcă în această perioadă este cel mai eficient. Pe timp de noapte se secretă melatonina, un hormon din creier responsabil de reglarea ciclului cicardian și inițierea somnului.
”Cu toate că puteți dormi oricând simțiți nevoia, cele mai bune ore de somn sunt cele din timpul nopții, pentru că atunci organismul secretă în mod natural melatonina, un hormon din creier responsabil cu reglarea ciclului circadian și inițierea somnului”, a mai precizat medicul nutriționist pentru sursa menționată.
Un somn corect are multiple efecte utile asupra sănătății noastre: imunitatea sporită, mai multă energie, sprijin în lupta cu greutatea, memoria mai clară, prevenirea diabetului zaharat, fertilitate mai bună, iar tenul se va menține tânăr mai multă vreme.